प्रमोशन कोटे में कटौती से स्टेट सर्विस के अफसर नाराज
जयपुर| राजस्थानएसोसिएशन ऑफ स्टेट सर्विसेज ऑफिसर्स (रासो) ने स्टेट सर्विसेज के हाईएस्ट स्केल में प्रमोशन में कटौती का विरोध करते हुए सरकार से कहा है कि अगर उनका प्रमोशन कोटा कम किया जाता है तो यही नियम आईएएस,आईपीएस और आईएफएस पर भी लागू किया जाए। अपनी मांग के समर्थन में रासो ने सोमवार को मुख्य सचिव सीएस राजन को ज्ञापन सौंपा। इस प्रतिनिधिमंडल में आरएएस पंकज ओझा, आरपीएस मुकुंद बिहारी, आरएसएस महेश व्यास, पीआरएस प्रमोद वैष्णव समेत स्टेट सर्विसेज के कई अफसर शामिल थे। राज्य सरकार एक अप्रेल 2016 से आरएएस समेत सभी स्टेट सर्विसेज के हाईएस्ट प्रमोशन कोटे को 8 प्रतिशत से घटाकर 3 प्रतिशत करने जा रही है। इसके साथ ही रासाे ने यह भी कहा है कि आईएएस, आईपीएस और आईएफएस सर्विसेज में नियम विरुद्ध सुपर टाइम स्केल से उपर पद स्वीकृत करवा रखे हैं, इन्हें समाप्त किया जाए।
एसोसिएशन के अध्यक्ष पंकज ओझा का कहना है कि सरकार ने यह फैसला बिना किसी ठोस आधार के लिया है। अखिल भारतीय सेवाओं में प्रमोशन के 7 स्केल हैं वहीं राज्य सेवाओं में 5 स्केल ही हैं। रासो का कहना है कि सरकार अगर स्टेट सर्विसेज में प्रमोशन कोटा घटाकर तीन प्रतिशत कर रही है तो पहले स्टेट सर्विसेज में भी 7 स्केल लागू किए जाएं।
bho_Deva hin_Deva hin_Deva